<classify> Manchester, England SHABIKI yeyote aliyehusika katika tukio lakuishambulia nyumba ya Makamu Mwenyekiti wa Manchester United, Ed Woodward,atakiona cha moto. Hiyo ni kwa mujibu wa taarifa iliyotolewa janana uongozi wa klabu hiyo juu ya tukio lililotokea juzi. Kwa mujibu wa gazeti la Mirror juu ya kilekilichojiri, mashabiki wanaokadiriwa kufikia 30 walirusha moto kwenye nyumba yabosi huyo. Hatua yao hiyo iliyoonekana kuwa ni utovu wanidhamu, ilikuja muda mfupi kabla ya Mashetani Wekundu kuwavaa mahasimu wao wajijini Manchester, Manchester City. Huo ulikuwa ni mtanange wa marudiano wa hatua yanusu fainali ya Kombe la Ligi Carabao Cup baada ya Mashetani Wekundu kuchapwamabao 3-1 katika ule wa kwanza uliochezwa mwanzoni mwa mwezi huu pale OldTrafford. Katika taarifa ya Man United kulaani kitendo chaEd Woodward kufanyiwa uhuni huo, uongozi wa Man United umesema shabikiatakayebainika kuhusika atachukuliwa hatua kali, ikiwamo kufungiwa maishakuingia uwanjani. Klabu ya Manchester United imeweka wazijuu ya kilichotokea nje ya nyumba ya mmoja kati ya waajiriwa wetu. Tunafahamu kuwa ulimwengu wa soka utakuwanyuma yetu kipindi hiki tunaposhirikiana na Polisi wa Manchester kuchunguzawahusika wa uhuni huo, ilieleza taarifa hiyo. Aidha, sehemu ya taarifa hiyo iliongeza kuwa ManUnited haimzuii shabiki kutoa maoni lakini kilichofanyika ni zaidi ya hapo. Mashabiki kutoa maoni yao ni jambo moja,uhalifu na nia ya kuhatarisha maisha ya mtu na mali ni jambo jingine. Hakunakufumbia macho katika hili, iliongeza. Ni kwa muda mrefu sasa, kumekuwapo na uhusianombovu kati ya mashabiki wa Mashetani Wekundu na bosi wao huyo, Woodward, ambayehakuwa nyumbani walipokwenda kufanya vurugu hizo. Haijasahaulika kwamba kelele za kumbezazilisikika wikiendi iliyopita, wakati kikosi hicho kikiibuka na ushindi wamabao 6-0 dhidi ya Tranmere Rovers katika mchezo wa Kombe la FA. Huku chama lao likishika nafasi ya tano katikamsimamo wa Ligi Kuu ya England, wengi wamekuwa wakimuona Woodward kuwa tatizo,hasa linapokuja suala la kusajili. Kile kinachothibitisha mwenendo mbovu wa ManUnited iliyo chini ya kocha Ole Gunnar Solskjaer, timu hiyo ilikuwa imeshindamechi tatu pekee kati ya nane zilizopita kabla ya kuivaa Man City usiku wa kuamkialeo.  <topic>: MICHEZO 